**ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ)**

**Врсте добара, количина, квалитет и друге спецификације**

*Просторни модулатор светлости за оптичку индукцију фоторефрактивних кристала*

|  |  |  |  |
| --- | --- | --- | --- |
| **Опис предмета набавке** | **ј/м** | **Процењена количина** | **Произвођач** |
| Фазни просторни модулатор светлости (500- 660 nm): - Управљачка јединица са стандардним дигиталним видео интерфејсом (HDMI),  - Фазни панел (течни кристал на силикону)  Спецификације:  Резолуција: 1920 x 1080  Аспект: 16:9  Величина пиксела: 8.0 µm  Фактор испуњености: 93 %  Aктивна област 15.36 x 8.64 mm (0.7″ дијагонала)  Aдресирање 8 Bit (256 нивоа сиве)  Формат сигнала HDMI – HDTV резолуција  Фреквенца улазних података 60 Hz  Макс.фазни померај 3.2Pi @ 530 nm, 2.5Pi @ 633 nm  Пратећи делови: Mагнетни сталак за монтажу, сталак за управљачку јединицу, HDMI – HDMI кабл, USB кабл, струјно напајање(12V) са каблом, USB флеш диск, упутство за корисника  Гарантни рок: минимум 24 месеца | ком | 1 | „Holoeye“ или одговарајући |

**Критеријум набавке: Најповољнија цена**

**1.1.** **Предмет набавке** је куповина лабораторијске опреме-Уређаји са течним кристалима-Просторни модулатор светлости за оптичку индукцију фоторефрактивних кристала за потребе Института за мултидисциплинарна истраживања.

У предметну набавку је укључена набавка, транспорт, испорука, инсталација, монтажа, пуштање опреме у рад и обука корисника код наручиоца.

За одређена добра важе посебно строги стандарди квалитета. Квалитет одређених произвођача представља у овој јавној набавци тражени стандард квалитета. Сваки еквивалент односно „или одговарајући“ квалитет, у случајевима у којима је стандард квалитета на овај начин назначен, мора имати у потпуности описане карактеристике и остале битне параметре квалитета тражених добара.

Понуђач ће техничке карактеристике доказивати **обавезним** достављањем **каталога, проспекта или произвођачке техничке спецификације (техничког листа)** који мора да садржи податке којима се доказује да техничке карактеристике понуђеног добра у свему одговарају техничким каркатеристикама добру које је предмет набавке и из којих наручилац може јасно и недвосмислено да утврди квалитет и све друге техничке каркатеристике понуђеног добра, као и усаглашеност понуђеног добра са захтеваним техничким карактеристикама.

Понуђач је дужан да у наведеној техничкој документацији јасно означи постојање тражених техничких карактеристика (нпр. подвлачењем фломастером, хемијском оловком и сл.).

Уместо каталога, у предвиђеној колони у оквиру табеле **Обрасца структуре понуђене цене**, Понуђач може уписати линк ка спецификацији понуђеног добра, на основу којих Наручилац може јасно и недвосмислено да утврди квалитет и све друге техничке каркатеристике понуђеног добра, као и усаглашеност понуђеног добра са захтеваним техничким карактеристикама.

**1.2. Начин и рок испоруке**:Рок за испоруку, инсталацију, монтажу, пуштање опреме у рад и обуку корисника је **максимум 90 дана** од дана закључења Уговора о јавној набавци. Уколико понуђач наведе дужи рок за испоруку, инсталацију, монтажу, пуштање опреме у рад и обуку корисника, његова понуда ће бити одбијена као неприхватљива.

Oпрeмa кoja je прeдмeт oвe jaвнe нaбaвкe мoрa бити нoвa, фaбрички зaпaкoвaнa, нa висoкoм нивoу квaлитeта, сa oдгoвaрajућoм дoкумeнтaциjoм у прилoгу, укључуjући упутствo зa упoтрeбу и oдржaвaњe (на енглеском и српском језику) и гaрaнтни лист.

Место испоруке добара, инсталације, монтаже, пуштања опреме у рад и обуке корисника: Понуђач је дужан да испоруку добара изврши у уговореном року, на адресу наручиоца у Београду, улица Булевар Зорана Ђинђића 123, Нови Београд 11070, радним даном (осим суботе и недеље ) у времену од 8 до 15 часова.

**1.3. Гарантни рок** за понуђенo добрo је минимум 24 месеца од дана испоруке и инсталације, односно пуштања опреме у рад.

Уколико понуђач понуди краћи гарантни рок, понуда ће се сматрати неприхватљивом.

**1.4. Рекламација:** у случају установљених недостатака у квалитету и квантитету испоручених добара приликом њиховог пријема, или недостатака који се нису могли установити приликом преузимања тј. пријема добара, наручилац ће одмах након уочених недостатака позвати понуђача да заједнички сачине записник и констатују уочене недостатке. Понуђач је дужан да уочене недостатке отклони, односно да замени неисправна добра са добрима одговарајућег квалитета, најкасније у року од 15 (петнаест) дана од дана пријема рекламације.